Tervetuloa Isännän pöydässä ohjelmaan.
Olen Martti Ojares ja tänään vieraanani on kenialainen pastori.
Nimesi on vaikea sanoa, joten sano itse, miten se sanotaan.
Nimeni on Ndegwa Henry Maina.
Tervetuloa tähän ohjelmaan. Puhumme kuitenkin suomea.
Ehkä lopussa vapaansanan saatat sanoa englanniksi mutta -
katsotaan miten tämä menee. Minusta puhut hyvää suomea. - Kiitos.
Näissä ohjelmissa on tapana käydä läpi, miten olet tullut Suomeen, -
missä olet syntynyt ja miksi näin tapahtui, kuin tapahtui?
Olen Keniasta, kuten sanoin.
Vaimo ja lapset ovat myös Keniasta, ovat syntyneet täällä.
Tulin Suomeen vuonna -96.
Silloin tulin opiskelemaan.
Syy, miksi tulin Suomeen, on se, että isälläni oli matkatoimisto -
ja -80-luvulla hän tuli Suomeen noin 4-5 kertaa.
Hänellä oli paljon ystäviä -
ja matkatoimiston kautta hän tutustui lähetystyöntekijöihin, -
liikemiehiin ja myös turisteihin.
Muistan siitä, kun olin pieni, lähetystyöntekijät kuten, -
Åke Söderlund, Matti Karjalainen ja Harri Hakola Fidasta.
Oli nainen nimeltään Lulu, ehkä se oli lempinimi.
Hän oli Porista ja isän kanssa menimme hänen luo.
Hän teki meille pullaa ja kaikenlaista.
Vuonna -85, kun olin noin 10-vuotias, -
tulimme Suomeen vierailemaan koko perheen kanssa.
Matkatoimiston kautta isä tutustui suomalaisiin.
Matkatoimiston nimi oli Crocodile travel -
ja suomalaiset yleisesti kutsuivat häntä krokotiili mieheksi.
Miten matkatoimisto siihen aikaan kannatti?
Aika hyvin kannatti elikkä -
hänen asiakkaistaan oli enemmän Ruotsista, -
Norjasta ja myöskin Suomesta oli aika paljon turisteja.
Sitä kautta hän tuli Suomeen ja myöskin Ruotsiin vierailemaan.
Sinun vanhemmat olivat uskossa ja -
sitä kautta ensimmäiset kosketukset uskoon tulivat juuri vanhempien kautta.
Joo. Isäni isä ja hänen äitinsä olivat kristittyjä, -
seurakunnassa johtajia.
Kävimme joka vuosi heidän luonaan.
Luimme Raamattua ja lauloimme mutta myöskin -
isä ja äiti veivät meidät joka sunnuntai seurakuntaan.
Vuonna -85 oli iso herätys Keniassa.
Ei siitä ehkä kirjoitettu mutta oli tosi voimakas herätys Keniassa.
Muistan, kun menimme äidin kanssa herätyskokouksiin.
Itkin heti, kun pääsin oven sisäpuolelle. En ymmärtänyt miksi?
Olin noin 10-vuotias, kun annoin elämäni Jeesukselle.
Ehkä en ymmärtänyt, mitä se tarkoittaa, ennen kuin olin lukiossa.
Afrikassa ollessasi oli määrätyllä tavalla uskossa -
mutta kun tulit Suomeen, -
niin vanhempien läsnäolo puuttui ja sitten tapahtui jotakin.
Muistan, että heti lukion jälkeen halusin kokeilla maailmaa, -
pitää hauskaa ja tehdä mitä ikinä haluan.
Vanhemmat olivat aika tiukkoja, eivätkä antaneet lupaa -
mennä vaikka tanssimaan koko yöksi.
He halusivat, että yritän opiskella ja edistää elämääni.
Kun tulin Suomeen, minulla oli vapaus tehdä, mitä ikinä halusin.
Silloin kristillinen elämä alkoi mennä alamäkeä.
Tätä huonoa aikaa kesti joitakin vuosia.
Noin 2 vuotta mutta voisin sanoa, että jostain syystä -
kristilliset arvot, jotka olin oppinut, jäivät sydämeen.
Ehkä tämä on syy, miksi on tärkeää opettaa lapsille Raamattua.
Ne arvot jäävät sydämeen. Aina kun tein mitä halusin, -
illalla kotiin palatessa tuli mieleen, että tämä ei ole oikein.
Tämä ei ole oikeaa elämää ja se koko ajan vaivasi minua. - Omatunto herätti.
Omatunto herätti.
Sitten johdattauduit Nastolan nuorten pariin ja seurakuntiin.
Kun olin ollut täällä kaksi vuotta, -
niin koko ajan Jumalan Sana ja arvot palasivat takaisin mieleen.
Muistan, että joka viikko, kun olin Keniassa -
koulumatkoilla äitini kuunteli kasettia, ei ollut blue toothia tai CD soitinta, -
kasetilta hän soitti musiikkia kouluun ajaessa.
Matka oli 30 minuuttia ja hän lauloi aina niitä lauluja.
Hän lähetti minulle sen kasetin Suomeen.
Kuuntelin sitä ja se alkoi vaikuttaa niin, että nyt täytyy muuttua.
Silloin tapasin nuoret Nastolan helluntaiseurakunnasta.
He olivat innokkaita ja nälkäisiä Jumalaa kohtaan.
Se teki vaikutuksen elämääni -
ja halusin sitä, mitä heillä on, halusin olla samanlainen.
Menin Nastolaan monta kertaa. Oli leirit, rukoushetket ja kaikenlaista.
Silloin alkoi jotain.
Mutta vuonna -98 sain mahdollisuuden mennä Keniaan.
Se oli ensimmäinen mahdollisuus matkustaa takaisin -
vanhempien, veljien ja siskojen luokse.
Sielläkään en vielä tehnyt päätöstä antaa koko elämää Jeesukselle.
Palatessani lentokoneella Suomeen, ennen laskeutumista, -
rukoilin ja sanoin Jumalalle, etten halua jatkaa sitä elämää, -
mikä minulla oli. Kahden päivän kuluttua sairastuin malariaan.
Siihen aikaan malariaan sairastuneet joutuvat kahdeksi viikoksi sairaalaan.
Sen 2 viikon aikana pyysin ystäviäni tuomaan minulle Raamatun.
Minulla oli nuorena saamani Raamattu ja olin ottanut sen mukaan Suomeen.
He toivat Raamatun ja luin sitä.
Sairaalassa polvistuin ja sanoin Jumalalle, -
"Haluaisin antaa elämäni sinulle".
En osaa selittää mutta tapahtui käänne.
Kun pääsin pois sairaalasta, -
en halunnut olla samojen ystävien kanssa. Aloin etsiä seurakuntaa.
Eikö sairaus ollut sinulle Jumalan lahja, se kaksi viikkoa?
Hän sai muutettua sinussa sen, mikä muuten olisi ollut vaikeaa.
Se on Jumalan armoa, että vaikka me hylkäämme Hänet, -
Hän ei ikinä hylkää meitä vaan etsii, tulee lähelle meitä.
Sen jälkeen ystäväni ajattelivat, että olin sairas tai jotain mennyt pieleen.
En halunnut enää olla heidän kanssaan vaan etsiä seurakuntaa.
Kuten sanoit, Jumala ei koskaan hylkää -
mutta mistä johtuu, että ihmisillä on luonnostaan toisenlainen käsitys.
Emme usko sitä, että Jumala on rakastava ja ettei Hän hylkää.
Mielestäni se tulee siitä, -
että tavallisesti ihmiset hylkäävät aina, kun teemme jotain väärin.
Ajattelemme, että Jumala on samanlainen.
Emme usko, ettei Hänen rakkautensa riipu siitä, mitä olemme tehneet.
Hän vaan rakastaa meitä. Se on se ero.
Kun opin, että Hän rakastaa minua vaikka tekisin mitä, se muutti elämäni.
Tämän ymmärtäminen ja sen mukaan eläminen, että Jumala ei hylkää.
Hän rakastaa vaikka sinä mokaat.
Hän tietysti kouluttaa ja vie eteenpäin.
Sinulle 2 viikkoa malariassa oli tuskallista inhimillisesti katsoen -
mutta se oli sitä armoa.
Se oli armoa ja sen jälkeen halusin vain mennä seurakuntaan.
Löysin kansainvälisen Lighthouse Christian Fellowship seurakunnan, -
jossa pastori Paul Bowo oli pastorina. Hänen ohjauksensa kautta kasvoin.
Halusin vaan palvella Jumalaa.
Menin seurakuntaan aikaisin, tuntia ennen kokousta.
Halusin tehdä ihan mitä tahansa seurakunnassa tarvitaan.
Eräänä päivänä ylistysryhmässä oli ongelma.
Ei ollut ketään, joka johtaisi laulua.
Päätin mennä kokeilemaan.
Sitä saakka, tähän asti, olen johtanut ylistystä.
Jumala alkoi avata ovia.
Tämän rinnalla sinulle kuitenkin tuli halu opiskella -
alaa, josta saisit leipätyön.
Tulin Suomeen opiskelemaan hotelli-, ravintola- ja matkailututkintoa.
Restonomiksi. - Restonomiksi, ja se oli pääasia, mitä halusin.
Kun isällä oli matkatoimisto, ehkä se oli se syy, -
miksi hän halusi, että opiskelen tätä.
Keniassa halusin ennemmin opiskella elintarviketiedettä.
Opiskelin sitä ja valmistuin restonomiksi mutta menin myös -
Helsingin yliopistoon opiskelemaan elintarviketiedettä.
Valmistuin vuonna 2012. Suoritin elintarviketieteiden tohtoritutkinnon.
Aika haastava homma vieraassa kulttuurissa ja maassa.
Samaan aikaan oli tietysti hengellinen kasvuprojekti koko ajan rinnalla.
Sitten vielä opiskelu ja perheenkin perustaminen.
Se oli haaste mutta toisaalta voi ajatella niin, -
että tulin Suomeen, koska Jumala halusi, että tulen.
Se, että minulla on tutkinto, on siunaus Jumalalta -
mutta myöskin se, etten eksynyt Hänen tieltään.
Se, että Hän on tuonut minut takaisin hänen tielleen, on aika tärkeää.
Mikä oli se, joka elintarvikeasiassa ja -tieteessä sinua kiinnosti?
En tiedä mutta on aika mielenkiintoista, kun joskus mietin.
Tykkään siitä, kun ihmiset syövät terveellistä ruokaa.
Huomaan myöskin, että minun hengellinen kutsu on, -
että ihmiset syövät terveellistä hengellistä ruokaa.
Se on vaan näin, että Jumala on laittanut sen sydämeen.
Tutkimuksessani tutkitaan, miten ruoka voi olla terveellistä, -
mitkä ovat terveyteen vaikuttavat molekyylit ruuassa.
Myöskin hengellisissä asioissa se on päätavoitteeni.
Pidän siitä, että ihmiset oppivat hyvin Jumalan Sanaa -
ja tuntemaan Hänet, joka kasvattaa heidän uskoaan.
Voitko käydä läpi, miksi on tärkeää, -
että ihmiset oppivat hengellistä Sanaa mahdollisimman paljon -
ja oikealla tavalla. Avaatko sitä vähän, olet kuitenkin pastorina.
Ajatellaan sitä, että maailma tarjoaa meille koko ajan sitä, -
mikä on Jumalan vastaista.
Se, että voimme elää tässä maailmassa -
mutta emme ole maailmasta, niin kuin Raamattu sanoo.
"In this world but not of this world."
On tärkeää ymmärtää Jumalaa, varsinkin nyt.
Uskoisin, että nyt on tärkein aika ymmärtää Jumalan ajatuksia, -
tietää Jumalan tahto, koska maailmassa tapahtuu kaikenlaista, -
mikä voi johtaa mihin tahansa.
Jos ymmärrämme Jumalan työtä, tahtoa ja mieltä, -
miksi kaikki tapahtuu, -
silloin meillä on eri lähtökohta, -
kun kohtaamme ongelmia ja elämämme maailmassa.
Se ymmärrys lisääntyy. - Ymmärrys lisääntyy ja -
ymmärrämme, että olemme voittajan puolella koko ajan.
Jumalan Sana avaa juuri sitä ymmärrystä, -
että, mikä Jumalan tahto on.
Tietysti vihollinen haluaa, ettemme usko Jumalaan -
ja että ajattelemme Hänestä väärin.
Siksi on tärkeää ymmärtää Raamattua ja tietää, kuka on Jumala, -
mitä Hän haluaa ja miksi jotkut asiat tapahtuvat.
Se, että Hän rakastaa ja on kanssam- me koko ajan, on tärkeää tietää.
Usein tullaan siihen, että suurin synti on epäusko. - Juuri näin.
Tiedämme Raamatusta, -
että Tuomas, vaikka oli kolme vuotta nähnyt, mitä Jeesus teki, -
ymmärsi, että Hän tekee yliluonnollisia asioita, -
silti epäili, onko Jeesus ilmestynyt -
ja hänen piti saada laittaa kätensä naulan reikiin.
Jos Tuomas nähtyäänkin epäili, niin eikö ole normaalia ajatellakin, -
että me, jotka emme ole nähneet samalla tavalla, epäilemme.
Mikä mielestäsi on se lääke siihen, että ihmisten usko vahvistuisi.
Raamattu sanoo, Matt. 4:4., "Ei ihminen elä ainoastaan leivästä, -
vaan jokaisesta sanasta, joka Jumalan suusta lähtee."
Eli elämä ei ole vaan sitä, mikä on tässä maailmassa -
vaan Jumalan Sana on se, mikä määrää elämäämme.
Se on se, mikä muuttaa kaiken. - Sanotaan, että kaikki muu häviää -
mutta Jumalan Sana ei koskaan häviä. Se on pysyvä perustus.
Sen mukaan voimme luottaa siihen, että Jumalan Sana on kestävä pohja.
Jos ajattelen elämääni, sitä, kun tulin uskoon lukiossa.
Ehkä en silloin ymmärtänyt, mikä uskonto on -
ja miksi Jumala on luonut minut.
Koska en sitä ymmärtänyt, -
ajattelin, että maailmassa on asiat paremmin.
Mutta kun aloin ymmärtämään Jumalaa, -
että Hän haluaa suhteen ja puhua meille, se muutti elämäni kokonaan.
Siksi tykkään opettaa ihmisiä tuntemaan Jumalaa, -
lukemaan Hänen Sanaansa ja kasvattamaan suhdetta Jumalaan.
Sinulla on hätä hukkuvista sieluista. - Yes.
Itse pidän hyvin tärkeänä, ja raamatullistakin se on, -
koska Raamatussa puhutaan, että pitää kertoa Herran teoista -
eli mitä Jumala tekee.
Juuri epäuskoon paras lääke on se, kun ihmiset näkevät Jumalan tekoja.
Ihmiset ovat olleet huumeissa ja Jeesus on vapauttanut siitä.
Onko sinulla tällaisia esimerkkejä Herran teoista, missä on ihmeitä.
Ensimmäinen ihme on se, että vaikka me hylkäämme Hänet, -
Hän silti hyväksyy meidät ja ottaa meidät vastaan.
Varsinkin seurakunnassa olemme nähneet monia ihmisiä, -
jotka ovat eläneet maailmassa ja heille on tullut ongelmia.
Heillä voi olla... depression? - Masennusta.
Masennus liittyy johonkin, mitä he ovat tehneet ja se ei olekaan mennyt hyvin.
Siitä tulee masennus.
Olen huomannut rukouksessa, miten rukous muuttaa elämää, -
kun tuntee Jumalan rakkauden, joka murtaa masennuksen.
Pitäisikö päästä juurisyihin?
Eli saattaa olla esimerkiksi anteeksiantamattomuutta -
ja asioita, jotka sen aiheuttavat.
Pitää löytää se linja, että tämä on se juurisyy -
ja kun tätä pyydetään anteeksi, niin sairauskin paranee.
Joskus, kun rukoilemme ihmisten puolesta, Jumala antaa tiedon sanan.
Olemme huomanneet, että jotkut eivät halua puhua vaikeista asioista.
Eivät halua ihmisten tietävän. Jumala antaa tiedon sanan rukoushetkessä.
Kun kysytään onko tämä ja tämä tapahtunut sinun elämässä, -
niin sanovat, että on tapahtunut ja vapaus tulee heti sen jälkeen.
Veit sellaiseen asiaan, josta voimme keskustella.
Kun sanot tiedon sana. Se tiedon sanahan tulee Pyhältä Hengeltä.
Avaapa tätä kysymystä.
Puhutaan armolahjoista ja niiden ymmärtämisestä.
Avaapa tätä kysymystä, koska on aika tärkeää pastoreillekin, -
kun heillä on monenlaisia ihmisiä ympärillä, -
että heille tulee Jumalalta sellainen avain.
Voisin sanoa näin, että aina jonkun puolesta rukoillessani -
kuuntelen samalla Jumalaa.
Tämä on minulle aika tärkeää, etten rukoile oman mielen mukaan -
vaan samalla kysyn Jumalalta, mikä tässä on ongelma?
Meillä on pastoritiimi ja neljä pastoria seurakunnassa tällä hetkellä.
Rukoillessa katselemme myöskin ja kuuntelemme, mikä on Jumalan Sana.
Hän voi antaa profeetallisen sanan, tiedon sanan tai -
vain rukoilemme ja murramme jotain ihmisten elämästä.
Koko ajan tulee kuunnella, mitä Jumala haluaa.
Ei vaan tehdä tietyn järjestyksen mukaan -
vaan koko ajan kuuntelee, mitä Jumala sanoo.
Hän puhuu ja antaa sanoja.
Tässä puhutaan uskonelämän ytimestä.
Jos halutaan apua jollekin ihmiselle, niin se ei tule meidän omasta -
viisaudesta tai jostakin rukousluettelosta -
vaan siihen täytyy tulla Pyhä Henki.
Raamatussa on nainen, joka oli hakemassa vettä.
Jeesus tuli hänen luo. Hän ei sanonut mitään, vaan puhui hänen sydämeen.
Näin tapahtuu, jos voimme rukoilla ihmisten kanssa, -
ja kuunnella sitä, mitä Jumala sanoo. Hän tietää ihmisen sydämen.
Hän voi antaa sanoja, jotka vapauttavat ihmisen.
Ajattelen, että juuri tänä aikana, kun ihmiset etsivät -
idän uskonnoista ja vääristä lähteistä, joka on vihollisesta.
Se sumentaa ihmiset entistä kauemmaksi.
Sielunvihollinen tietää, miten ihmisille käy; -
tulee masennusta, sairauksia ja mitä tahansa.
Varmaan pastorin työssä sinä kyllä huomaat näitä asioita.
Huomaan ja ne vievät paljon aikaa, koska jos rukoilee ihmisten puolesta, -
pitäisi olla valmis odottamaan Jumalaa.
Joskus se ei tapahdu kahdessa minuutissa, se voi olla tunti.
Olemme nähneet, miten se muuttaa ihmisen elämän.
Sydämelle on niin hyvä, kun näkee, että tämä ihminen tuli, -
jolla oli tällainen ongelma mutta Jumala kosketti.
Se vahvistaa tuon ihmisen uskoa ja vahvistaa myös pastorin uskoa.
Se vahvistaa uskoa. - Tämä on se positiivinen kierre ja kokonaisuus.
Olet Suomessa ollut 25 vuotta suurin piirtein.
Suurin piirtein.
Mitkä ovat niitä asioita, joita sinä haluaisit nostaa esiin, -
kun näet tämän maailman ja Suomen.
Jos ajatellaan vaikka herätystä, niin miten sinä tätä kommentoisit?
Ehkä sanoisin näin, että ydinasia on se, että tunnetaanko Jumala.
Jos me tunnetaan Jumala, voimme tehdä kaikkea sitä, -
mitä Hän haluaa vaikka ympärillä tapahtuisi mitä tahansa.
Vaikka on ongelmia ja haasteita, me tunnemme Jumalan.
Daniel 11:32 "...mutta niitten joukko, jotka tuntevat Jumalansa, -
pysyy lujana ja tekee tehtävänsä."
Eli, kun tunnemme Jumalan, voimme elää vaikka on vaikeuksia.
Suomessa rukoilen, että Jumala koskettaa seurakuntaa -
ja se oppisi tuntemaan Hänet.
Voimme elää voimallista elämää. Jumala tahtoo murtaa kaikki -
linnakkeet, joita vihollinen on meihin pistänyt. - Juuri näin.
Mitä ajattelet yleisestä kristillisyydestä ja herätyksestä?
Ymmärsin keskustelustamme, että tehtävämme on kertoa ilosanoma.
Ilosanoma on se, kun ihminen vapautuu kahleista ja näkee, -
että on Jumala, joka rakastaa ja haluaa hyvää.
Onko Suomeen odotettavissa herätystä?
Uskoisin, että herätys on jo alkanut.
Tietysti koronaongelmat ja kaikki, mitä tapahtuu Ukrainassa -
peittää sitä, mitä Jumala tekee.
Salassa Jumala tekee paljon. Hän mielestäni odottaa, -
että seurakunta nousee ja tekee Hänen tahtonsa mukaan, -
koska Hän haluaa vaikuttaa. Ei vain Suomessa vaan koko maailmassa.
Herätys on mielestäni alkanut mutta meidän täytyy kohdata Jumala.
Nyt antaisin sinulle pari minuuttia vapaata sanaa, ole hyvä.
Haluaisin lukea Raamatusta 2. Aikakirja 16:9. Luen englanniksi.
"Sillä Herran silmät tarkkaavat kaikkea maata, että hän voimakkaasti -
auttaisi niitä, jotka ovat ehyellä sydämellä antautuneet hänelle."
Kuten olemme puhuneet, uskon, että Jumala on liikkeellä.
Haasteita on paljon, mutta ne eivät saa sokaista meitä -
näkemästä, mitä Herra on tekemässä.
Raamatussa, ja läpi historian, on aina ollut haasteita ja vaikeuksia.
Mutta Sana, jonka luin, kertoo siitä, että Jumala etsii niitä, -
joiden sydän on antautunut Hänelle kokonaan. Miksi?
Hän haluaa käyttää heitä tuomaan pelastuksen, terveyden sairaille, -
tuomaan vapauden vangituille ja pelon vallassa oleville.
Hän teki tätä ennen ja voi tehdä tätä tänä päivänä -
sekä minun että sinun kauttasi.
Jatkakaamme kasvua ja Jumalan Sanan tutkimista, -
että oppisimme tuntemaan Hänet, -
Hänen sydämensä ja tahtonsa kaikkien haasteiden keskellä.
Pyrkikäämme tekemään Jumalan tahto, että se tapahtuisi myös -
maan päällä niin kuin se tapahtuu taivaassa. -
Tulemme tekstittämän tämän kohdan, -
niin että katsojat saavat sen ihan Suomen kielellä lukea.
Tässä oli hyvin vahvaa toivon sanomaa.
Lopuksi vaan, että Jumala on hyvä ja haluaa meidät vapautta kahleista -
ja viedä kerran perille.
Kiitos. Oli hyvin mielenkiintoista. Olisi ollut paljon asiaa.
Jotakin pääsimme avaamaan.
Ennen kaikkea uskon henkisyys ja se, että tunnemme Vapahtajamme, -
Hyvän paimenen äänen, joka meitä ohjaa.
Sillä voimme auttaa itseämme ja toisia.
Kiitos tästä ja Herra johdattakoon sinua myös elintarvikepuolella, -
jossa teet paljon töitä.
Ennen kaikkea pastoripuolella, ja miten Jumala johdattaakin, kiitos.
Kiitos paljon, että sain olla ohjelmassa. Jumala siunatkoon teitä.
Mikäli ohjelmasarja on koskettanut sinua -
voit olla tukemassa ohjelmasarjan tuottamista.
Voit soittaa numeroon 0600-10177 -
tai lahjoittaa ruudussa näkyvälle pankkitilille -
käyttäen viitenumeroa 8617.
Kiitos tuestasi.
Tekstitys: Mauri Porkola